Java e tretë e Superiores do të ketë mjaft duele interesante, por ai më i forti do të jetë mes Kukësit dhe Tiranës që do të luhet në "Loro Boriçi". Verilindorët nuk do të luajnë në stadiumin e vet dhe për këtë arsye tifozët në shkallët e stadiumit ndoshta nuk do të jenë në një numër të konsiderueshëm, ndërsa një lajm shumë i mirë vjen për kryeqytetasit.
"Tirona Fanatics" janë gjithmonë aty, duke përkrahur skuadrën e tyre të zemrës. Lajmi është konfirmuar në një postim të tyre në rrjetet sociale se do të jenë prezent në stadium në transfertën e tyre të parë për sezonin e ri 2018-2019-të.